CELEX: 62013TN0315
Language: fi
Date: 2013-04-30 00:00:00
Title: Asia T-315/13: Kanne 30.4.2013 — Kompas MTS v. parlamentti ym.

10.8.2013   
            
            
               FI
            
            
               Euroopan unionin virallinen lehti
            
            
               C 233/12
            
         Kanne 30.4.2013 — Kompas MTS v. parlamentti ym.
   (Asia T-315/13)
   2013/C 233/20
   Oikeudenkäyntikieli: saksa
   
      Asianosaiset
   
   
      Kantaja: Kompas Kompas mejni turistični servis d.d (Kompas MTS d.d.) (Ljubljana, Slovenia) (edustaja: asianajaja J. Tischler)
   
      Vastaajat: Euroopan parlamentti, Euroopan komissio ja Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               velvoittamaan Euroopan unionin maksamaan 846 000 euron suuruisen määrän 8 prosentin korkoineen tai toteamaan, että oikeus vahingonkorvaukseen Euroopan unionilta on olemassa
            
         
               —
            
            
               määräämään vastaajan korvaamaan työjärjestyksen 87 artiklan 2 kohdan nojalla välttämättömät oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii vahingonkorvausta ennen kaikkea direktiivin 2001/37/EY (1) 5 artiklan 6 kohdan e alakohdan antamisen takia. Kantajan käsityksen mukaan tämän säännöksen antaminen on yksin syynä siihen, että Itävallan lainsäätäjä rajoitti muiden kuin saksankielisten tupakkatuotteiden maahantuontia. Kantaja esittää, että tämä määrällinen tuonnin rajoitus johtui direktiivin 2001/37 antamisesta, minkä johdosta valittaja on loukannut suhteellisuusperiaatetta, rikkonut syrjintäkieltoa ja loukannut omaisuudensuojaa ja elinkeinonvapautta koskevia perusoikeuksia.
   
      (1)  Tupakkatuotteiden valmistamista, esittämistapaa ja myyntiä koskevien jäsenvaltioiden lakien, asetusten ja hallinnollisten määräysten lähentämisestä 5.6.2001 annettu Euroopan parlamentin ja neuvoston direktiivi 2001/37/EY (EYVL L 194, s. 26).